ৰাজ্যখনৰ বিভিন্ন অঞ্চলত বানে তীব্ৰ ৰূপ ধাৰণ কৰাৰ সময়তে নগাওঁ জিলা বন সংমণ্ডলৰ অধীনৰ আৰু চামগুৰি সমষ্টিৰ নিকটৱৰ্তী অঞ্চলত অৱস্থিত বুঢ়াচাপৰি বন্যপ্ৰাণী অভয়াৰণ্যখনলৈ বৰ্তমান নামি আহিছে চৰম ভাবুকি।
সম্প্ৰতি প্ৰলংয়কাৰী বানৰ কবলত পৰি বুঢ়াচাপৰি বন্যপ্ৰাণী অভয়াৰণ্যখনৰ জীৱ-জন্তুসমূহ এক প্ৰকাৰে আশ্ৰয়হীন হোৱাৰ উপক্ৰম হৈছে। ব্ৰহ্মপুত্ৰৰ বাঢ়নী পানী ক্ৰমাৎ সোমাই অহাৰ লগে লগে প্লাৱিত হৈছে অভয়াৰণ্যখনৰ ন ন অঞ্চল।
বৰ্তমান বলিয়া বানৰ কোৱাল সোতঁত আটাইকেইটা বন শিবিৰেই প্লাবিত হোৱাৰ আশংকা প্ৰকাশ কৰিছে সংশ্লিষ্ট কৰ্তৃপক্ষই। উল্লেখ্য যে, বিগত বৰ্ষৰ পৰা হোৱা ব্যাপক গৰাখহনীয়াৰ বাবে প্ৰায় নিঃশেষ হৈছিল অভয়াৰণ্যখনৰ এক চতুৰ্থাংশ বনভূমি।
বৰ্তমান পুৰণি হাইলেণ্ড কেইটাত বনৰীয়া জীৱ-জন্তুসমূহে আশ্ৰয় গ্ৰহণ কৰিছে যদিও পৰৱৰ্ত্তী সময়ত ব্ৰহ্মপুত্ৰৰ জলস্তৰ বৃদ্ধি পালে অধিক ক্ষয়-ক্ষতি হোৱাৰ শংকা প্ৰকাশ কৰিছে অভয়াৰণ্য খনৰ কৰ্তৃপক্ষই।
আনহাতে, বৰলুইতৰ বলিয়া বানে সংহাৰীৰূপ ধাৰণ কৰাত চামগুৰি সমষ্টিৰ অন্তৰ্গত ভূৰবন্ধা অঞ্চলৰ ৰাইজ আতংকিত হৈ পৰিছে । যদিও আজি পুৱাৰে পৰা ভূৰবন্ধা অঞ্চলত বাঢ়নী পানীৰ জলস্তৰ আংশিক পৰিমানে হ্ৰাস পাইছে তথাপিও ভূৰবন্ধা অঞ্চলৰ ৰাইজৰ মাজত আশংকা কমা নাই।
ইপিনে বিগত বৰ্ষ সমূহত সৃষ্টি হোৱা অভাবনীয় বান আৰু খহনীয়াত ঘৰ বাৰী, মাটি ভেটি ব্ৰহ্মপুত্ৰৰ বুকুত জাহ যোৱাৰ ফলত প্ৰায় ৫ শতাধিক পৰিয়ালে মাথাউৰিতে আজিও দুৰ্বিসহ জীৱন নিৰ্বাহ কৰি আছে যদিও কোনো ধৰণৰ চৰকাৰী সা-সুবিধা নোপোৱাৰ অভিযোগ উত্থাপিত হৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
